Brand i Brovst Alarmen lød kl. 05.30 da branden i et hus på Kirkegade i Brovst blev opdaget. Hus raseret På kort tid raserede branden husets stueetage og bredte sig til førstesalen, hvor den brød gennem taget der hurtigt var overtændt. Røgdykkere sendt ind I første omgang var der skiftende meldinger på, hvorvidt husets beboere stadig var i bygningen, så Falck valgte at sende røgdykkere ind i det brændende hus. Det viste sig senere at husets ejer befandt sig i Fjerritslev. Brand slukket Efter en times tid var branden slukket og kun efterslukningen fortsatte. På det tidspunkt var huset totalskadet. Ingen personer kom noget til under branden.

Opsummering:
Falck i Brovst rekvirerede assistance fra Fjerritslev og havde flere ambulancer og en akutbil klar mens røgdykkere gennemsøgte brændende hus i Brovst i morges.